पाएं अपने शहर की ताज़ा ख़बरें और फ्री ई-पेपरडाउनलोड करें
थाना नूरमहल की पुलिस ने एक युवक की संदिग्ध हालातों में मौत होने के बाद उसके दो दोस्तों पर गैर इरादतन हत्या का मामला दर्ज किया है। आरोपियों की पहचान गांव समराय के रहने वाले सुखजिंदर उर्फ सीपा और गुरप्रीत सिंह गोपी के रूप में हुई है। वहीं, मृतक की पहचान नूरमहल के रहने वाले नरेश के रूप में हुई है।
नूरमहल वासी मृतक की मां जसविंदर कौर ने बताया कि उनकी तीन बेटियां व एक बेटा था। उनका बेटा नरेश लोगों के घरों में पेंट करने का काम करता था। रविवार को नरेश एक्टिवा पर सवार होकर अपने दोनों दोस्तों से मिलने गया था लेकिन घर वापस नहीं लौटा। सोमवार को पता चला कि नरेश की मौत हो चुकी है। जिसका शव गांव लखनपाल रोड के पास पड़ा है।
वह तुरंत अपने बेटे को देखने के लिए वहां पहुंची। जब उसने बेटे के दोनों दोस्तों से संपर्क किया, तब उन्होंने बताया कि रात में नरेश की तबीयत बिगड़ने पर वह घबराकर उसे वहीं पर छोड़कर फरार हो गए थे। अब पुलिस ने दोनों के खिलाफ केस दर्ज किया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn